
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 428 

7 Ιουνίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση προσωποπαγών θέσεων στο Εθνικό Τυπο¬ 
γραφείο. 1 

Τροποποίηση και συμπλήρωση της 69836/Β. 1461/ 
30.9.93 κοινής απόφασης Υπουργών Εθνικής Οικο¬ 
νομίας και Οικονομικών και παροχή της εγγύησης 
του Δημοσίου προς τις Τράπεζες για τη ρύθμιση 
οφειλών από δάνεια για κεφάλαια κίνησης και πά¬ 
γιες εγκαταστάσεις των βιομηχανικών και βιοτεχνι¬ 
κών Επιχειρήσεων των Ν. Καστοριάς και Εύβοιας. 2 
Χορήγηση ειδικής αδείας απουσίας με αποδοχές για 
την άσκηση του εκλογικού δικαιώματος κατά τις 
εκλογές της 12ης Ιουνίου 1994 για την ανάδειξη Ελ¬ 
λήνων αντιπροσώπων στη Συνέλευση των Ευρωπαϊ¬ 


κών Κοινοτήτων (Ευρωπαϊκό Κοινοβούλιο). 3 

Κατάργηση, υποβιβασμός Νηπιαγωγείων. 4 


Τροποποίηση - συμπλήρωση γνωστικών αντικειμένων 
του Τομέα Κοινωνικής Ανάλυσης και Κοινωνικής 
Μορφολογίας του Τμήματος Κοινωνικής Πολιτικής 
και Κοινωνικής Ανθρωπολογίας του Παντείου Πανε¬ 


πιστημίου Κοινωνικών και Πολιτικών Επιστημών. . 5 

Προϋποθέσεις λειτουργίας Εκθέσεων. 6 

Σύσταση δημοτικής επιχείρησης με την επωνυμία «Δη¬ 
μοτικό Περιφερειακό θέατρο Βόλου (ΔΗ.ΠΕ.- 
ΘΕ.Β.)» . 7 


ΥΠΟΥΡΠΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 4982 ( 1 ) 


Σύσταση προσωποπαγών θέσεων στο Εθνικό Τυπογρα¬ 
φείο. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του Π. Δ/τος 166/89 «Οργανισμός Εθνικού Τυπο¬ 
γραφείου» όπως τροποποιήθηκε από τις διατάξεις του Π. 
Δ/τος 413/89. 

β) Τις διατάξεις του άρθρου 25 του Ν. 2190/1994 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης». 

γ) Των άρθρων 14 και 21 του Π.Δ. 194/88 «Καθορισμός 
των προσόντων διορισμού σε θέσεις των δημοσίων υπηρε¬ 
σιών». 


2. Την υπ' αριθ. ΔΙΠΙΔΔ/Α2/7497/15.3.1994 εγκύκλιο 
του Γενικού Γραμματέα του Υπουργείου Προεδρίας της 
Κυβέρνησης. 

3. Την 4875/3.6.94 κοινή απόφαση των Υπουργών 
Προεδρίας της Κυβέρνησης και Οικονομικών με την οποία 
καθορίσθηκε ο αριθμός των επαναπροσλαμβανομένων 
στο Εθνικό Τυπογραφείο υπαλλήλων κατά ειδικότητα. 

4. Την υπ’ αριθ. ΔΙΔΑΔ/12/3/10279/25.4.1989 (ΦΕΚ 
298/Β/25.4.1989) απόφαση του Υπουργού Προεδρίας 
της Κυβέρνησης που κυρώθηκε με το άρθρο 78 του Ν. 
1943/91 (ΦΕΚ 50/Α711.4.1991) «Διορισμός με προσόν 
είτε απολυτήριο τίτλο αντίστοιχης ειδικότητας αναγνωρι¬ 
σμένης κατώτερης σχολής ή τριετή αντίστοιχη εμπει¬ 
ρία». 

5. Το γεγονός ότι στο Εθνικό Τυπογραφείο υπάρχουν 
κλάδοι μονίμου τεχνικού και βοηθητικού προσωπικού με 
τις ειδικότητες που είχαν οι επαναπροσλαμβανόμενοι 
αλλά υπάρχει μόνο μία κενή θέση και συγκεκριμένα στο 
κλάδο ΥΕ3 Προσωπικού Καθαριότητας, αποφασίζουμε: 

Την σύσταση των πιο κάτω προσωποπαγών θέσεων μό¬ 
νιμου (τακτικού) προσωπικού στο Εθνικό Τ υπογραφείο ως 
εξής: 

1. Τέσσερις (4) πρωσοποπαγείς θέσεις στον κλάδο ΔΕ2 
Τυπογραφίας ειδικότητας βιβλιοδέτη. 

2. Έξι (6) προσωποπαγείς θέσεις στον κλάδο ΥΕ3 Προ¬ 
σωπικού Καθαριότητας. 

3. Οκτώ (8) προσωποπαγείς θέσεις στον κλάδο ΥΕ2 Ερ¬ 
γατών Γ ενικών Καθηκόντων. 

Οι ανωτέρω θέσεις καταργούνται μόλις κενωθούν με 
οποιοδήποτε τρόπο. 

Με την παρούσα δεν προκαλείται δαπάνη σε βάρος του 
Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 1994 

Ο ΥΠΟΥΡΓΟΣ ΠΡΟΕΔΡΙΑΣ 

ΑΝΑΣΤΑΣΗΣ ΠΕΠΟΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2035824/5887 (2) 

Τροποποίηση και συμπλήρωση της 69836/Β.1461/ 
30.9.93 κοινής απόφασης Υπουργών Εθνικής Οικονο¬ 
μίας και Οικονομικών και παροχή της εγγύησης του Δη¬ 
μοσίου προς τις Τράπεζες για τη ρύθμιση οφειλών από 
δάνεια για κεφάλαια κίνησης και πάγιες εγκαταστάσεις 
των βιομηχανικών και βιοτεχνικών Επιχειρήσεων των Ν. 
Καστοριάς και Εύβοιας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 0ΙΚΟΝΟΜΙΚΩΝ 

Έχοντας υπόψη: 

1. Το Ν. 128/75 «Περί τροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος». 

2. Το Ν. 1266/82 «Περί οργάνων ασκήσεως της νομι¬ 
σματικής, πιστωτικής και συναλλαγματικής Πολιτικής και 
άλλες διατάξεις». 

3. Την Πράξη του Διοικητή της Τράπεζας της Ελλάδος 
αριθ. 1620/5.10.89 «Ρύθμιση οφειλών από τραπεζικό δα¬ 
νεισμό». 

4. Την αριθ. 69836/Β. 1461/30.9.93 απόφασή μας, 
όπως συμπληρώθηκε και τροποποιήθηκε μεταγενέστερα, 
με την οποία εγκρίθηκε η ρύθμιση των υφισταμένων μέχρι 
30.6.93 υπολοίπων χορηγήσεων από δάνεια για κεφάλαια 
κίνησης και πάγιες εγκαταστάσεις των βιομηχανικών και 
βιοτεχνικών επιχειρήσεων των νομών Καστοριάς και Εύ¬ 
βοιας. 

5. Τις διατάξεις των Ν. 747/1945 και 9/1967 σε συν¬ 
δυασμό με τις διατάξεις του Ν. 1266/82, όπως ισχύει. 

6. Την ανάγκη ενίσχυσης των βιομηχανικών επιχειρή¬ 
σεων των Νομών Καστοριάς και Εύβοιας με στόχο τη μεί¬ 
ωση της ανεργίας και τη γενικότερη ανάπτυξη των ανω¬ 
τέρω περιοχών, αποφασίζουμε: 

I. Αντικαθιστούμε το Κεφάλαιο 1 «1. ΧΟΡΗΓΗΣΕΙΣ ΓΙΑ 
ΠΑΓΙΕΣ ΕΓΚΑΤΑΣΤΑΣΕΙΣ ΚΑΙ ΓΙΑ ΚΕΦΑΛΑΙΑ ΚΙΝΗΣΗΣ» 
της αριθ. 69836/Β. 1461/30.9.93 απόφασής μας ως ακο¬ 
λούθως: 

«1. ΧΟΡΗΓΗΣΕΙΣ ΓΙΑ ΠΑΓΙΕΣ ΕΓΚΑΤΑΣΤΑΣΕΙΣ ΚΑΙ ΓΙΑ 
ΚΕΦΑΛΑΙΑ ΚΙΝΗΣΗΣ 

Το σύνολο των υφισταμένων μέχρι 30.6.93 ληξιπρόθε¬ 
σμων και μη οφειλών από πάσης φύσεως δάνεια Τραπε¬ 
ζών (κεφάλαια κινήσεως και πάγιες εγκαταστάσεις) σε 
δραχμές ή συνάλλαγμα και από καταπτώσεις εγγυητικών 
επιστολών σε δραχμές ή συνάλλαγμα των βιομηχανικών 
και βιοτεχνικών επιχειρήσεων που είναι εγκατεστημένες 
και λειτουργούν, ανεξάρτητα από την έδρα της επιχείρη¬ 
σης, στους Νομούς Καστοριάς και Εύβοιας, θα αποτελέ- 
σει ένα νέο δάνειο που θα εξοφληθεί σε δέκα (10) έτη, με 
ίσες εξαμηνιαίες τοκοχρεωλυτικές δόσεις, ή με ίσες εξα¬ 
μηνιαίες χρεωλυτικές δόσεις (απλό χρεωλύσιο) και υπολο¬ 
γισμό των τόκων ανά εξάμηνο. 

Το επιτόκιο των νέων δανείων, για το τμήμα τους που 
καλύπτεται με την εγγύηση του Δημοσίου κατά τα οριζό¬ 
μενα στο επόμενο Κεφάλαιο της παρούσας, ορίζεται ίσο 
με αυτό των εντόκων γραμματίων Δημοσίου δωδεκάμηνης 
διάρκειας της εκάστοτε τελευταίας έκδοσης που χρονικά 
προηγείται της έναρξης κάθε περιόδου εκτοκισμού των 
δανείων, προσαυξημένο με 5 εκατοστιαίες μονάδες, ενώ 
για το τμήμα των νέων δανείων που δεν καλύπτεται με την 
εγγύηση του Δημοσίου, θα καθορίζεται ύστερα από συμ¬ 
φωνία μεταξύ των Τραπεζών και των ενδιαφερομένων 
επιχειρήσεων. 

Το επιτόκιο αυτό (και στις δύο περιπτώσεις) επιδοτείται, 
κατά τα πέντε πρώτα έτη, με δέκα (10) εκατοστιαίες μο¬ 
νάδες από τον λογαριασμό του Ν. 128/75, με την προϋπό¬ 
θεση ότι ο δανειολήπτης θα έχει καταβάλει προηγουμέ¬ 
νως τη δική του συμμετοχή. 


Οι υπαγόμενες στην παρούσα απόφαση οφειλές από 
δάνεια σε συνάλλαγμα θα ρυθμίζονται αφού δραχμοποιη- 
θούν οι σχετικές οφειλές με τη μέση τιμή ΡΙΧΙΝΟ της 
προηγούμενης της ρυθμίσεως ημέρας. 

Σαν αφετηρία της ρύθμισης για την εφαρμογή των όσων 
καθορίζει η παρούσα θα λαμβάνεται η ημερομηνία δραχ¬ 
μοποίησης, με την προϋπόθεση ότι η δραχμοποίηση θα 
έχει πραγματοποιηθεί μέχρι και 30.9.94. 

Οι εγγυητικές επιστολές προκειμένου να υπαχθούν στη 
νέα ρύθμιση θα πρέπει να έχουν καταπέσει μέχρι 30.6.93. 

Σε περίπτωση κατά την οποία δεν πληρωθούν δυο συνε¬ 
χόμενες τοκοχρεωλυτικές δόσεις, το δάνειο θα καθίστα¬ 
ται ληξιπρόθεσμο και απαιτητό και θα παύει η ισχύουσα 
ρύθμιση». 

Κατά τα λοιπά ισχύει η αριθ. 69836/Β.1461/30.9.93 
απόφασή μας, όπως συμπληρώθηκε και τροποποιήθηκε 
μεταγενέστερα. 

II. Παρέχουμε ανεπιφύλακτα, παραιτούμενοι του δικαι¬ 
ώματος της προβολής της ένστασης της δίζησης, την εγ¬ 
γύηση του Ελληνικού Δημοσίου προς τις Τράπεζες για την 
κάλυψη οφειλών μέχρι ποσού δραχμών εκατόν πενήντα 
εκατομμυρίων (150.000.000), κατά επιχείρηση, που θα 
ρυθμισθούν σύμφωνα με την απόφασή μας αριθ. 69836/ 
Β.1461/30.9.1993, όπως θα ισχύει μετά από τα οριζό¬ 
μενα στο ανωτέρω κεφάλαιο. 

Στην περίπτωση που επιχείρηση έχει οφειλές προς ρύθ¬ 
μιση σε περισσότερες της μιας Τράπεζες συνολικού πο¬ 
σού μεγαλύτερου των δρχ. 150.000.000, τότε θα έχει την 
εγγύηση του Δημοσίου πρώτα η Τράπεζα με το μεγαλύ¬ 
τερο ύψος οφειλών και θα ακολουθούν οι άλλες Τράπεζες 
πάλι με κριτήριο το ύψος των οφειλών (από μεγαλύτερο 
προς μικρότερο) μέχρι συμπληρώσεως του ως άνω καθο- 
ριζομένου ορίου εγγύησης των δρχ. 150.000.000. 

Για την διαπίστωση της ύπαρξης και του ύψους οφειλών 
σε άλλες Τράπεζες θα ζητείται και θα λαμβάνεται από τις 
Τράπεζες η κατά τον Ν. 1599/86 υπεύθυνη δήλωση των 
νόμιμων εκπροσώπων των επιχειρήσεων ότι δεν έχουν 
οφειλές ή έχουν και σε ποιές Τράπεζες οπότε θα πρέπει 
να προσκομίζεται, πριν από κάθε συμφωνία ρύθμισης βε¬ 
βαίωση των άλλων Τραπεζών για τα ποσά που έχουν να 
ρυθμίσουν ή έχουν ρυθμίσει. 

Οι Τράπεζες θα πρέπει, προκειμένου να ισχύει η εγγύ¬ 
ηση του Δημοσίου, να υποβάλλουν, μέσα στον επόμενο 
μήνα από τη ρύθμιση, στο Γ ενικό Λογιστήριο του Κράτους 
- Δ/νση Κίνησης Κεφαλαίων, Εγγυήσεων, Δανείων και 
Αξιών (Γ.Λ.Κ. - Δ25 -Δ) αναλυτικές καταστάσεις για τις 
συμφωνηθείσες ρυθμίσεις τον προηγούμενο μήνα. 

Στις καταστάσεις αυτές θα αναγράφονται σε ιδιαίτερες 
στήλες πέραν του ονοματεπώνυμου ή της επωνυμίας και 
όλα τα λοιπά στοιχεία της επιχείρησης (Δ/νση της έδρας 
της επιχείρησης, είδος και Δ/νση των επιχειρηματικών 
εγκαταστάσεων που είναι εγκατεστημένες στους Νομούς 
Καστοριάς και Εύβοιας και Α.Φ.Μ.), τα ποσά των ρυθμιζό- 
μενων οφειλών, το επιτόκιο, ο τρόπος εξόφλησης, οι 
ασφάλειες και τα στοιχεία των σχετικών συμβάσεων. 

Στις καταστάσεις αυτές θα επισυνάπτονται φωτοτυπικά 
αντίγραφα των υποβληθέντων σχετικών βεβαιώσεων άλ¬ 
λων Τραπεζών. 

Οι Τράπεζες σε περίπτωση καθυστέρησης της καταβο¬ 
λής δύο (2) συνεχόμενων ληξιπρόθεσμων δόσεων πρέπει 
να κηρύσσουν αμέσως ληξιπρόθεσμο και απαιτητό ολό¬ 
κληρο το ποσό των ρυθμιζόμενων οφειλών και εφόσον θέ¬ 
λουν να εξοφληθούν από τον εγγυητή Ελλ. Δημόσιο θα 
πρέπει να απευθύνονται σ’ αυτό (ΓΛΚ Δ25-Δ) μετά από 
προηγούμενη βεβαίωση στην αρμόδια Δ.Ο.Υ., σε βάρος 
της κάθε οφειλέτριας επιχείρησης, του συνολικού ποσού 
των ανεξόφλητων απαιτήσεών τους, στον ειδικό λογαρια- 

σμδ αυτού «ΚΕΦΑΛΑΙΟΝ ΑΣΦΑΛΙΣΕΩΣ ΧΡΗΜΑΤΟΔΟ¬ 
ΤΗΣΕΩΝ ΕΚ ΚΕΦΑΛΑΙΩΝ Η ΕΓΓΥΗΣΕΙ ΤΟΥ ΕΛΛΗΝΙ¬ 
ΚΟΥ ΔΗΜΟΣΙΟΥ (ΚΑΧΚΕΕΔ)». 

Το Ελληνικό Δημόσιο, ως εγγυητής αναλαμβάνει την 
υποχρέωση εξόφλησης των απαιτήσεων των Τραπεζών 
που θα περιλαμβάνουν το ανεξόφλητο εγγυημένο ποσό 
(από κεφάλαιο και τόκους) των ρυθμιζόμενων οφειλών και 
όσους από τους ανεξόφλητους νέους τόκους, μέχρι κΓ 
ένα (1) τρίμηνο κατά ανώτατο όριο μετά την κήρυξη του 
δανείου ως ληξιπρόθεσμου και απαιτητού, αναλογούν 
πάνω στο εγγυημένο τμήμα των ρυθμιζόμενων οφειλών 
και τέλος, όσα από τα αναλογούντα συναφή έξοδα, που 
αφορούν χρονικό διάστημα για το οποίο καλύπτονται από 
το Δημόσιο ανεξόφλητοι τόκοι, είναι ανεξόφλητα. 

ΚΑΛΥΨΗ ΔΑΠΑΝΗΣ 

Η δαπάνη που προκαλείται από τις διατάξεις του κεφα¬ 
λαίου I της παρούσης θα βαρύνει το λογαριασμό του Ν. 
128/75, ο οποίος δημιουργείται από την παρακράτηση επί 
των χορηγήσεων των Τραπεζών με σκοπό την επιδότηση 
επιτοκίων δανείων. 

Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του και για το λόγο αυτό η τυχόν επιβάρυνση του Κρατικού 
Προϋπολογισμού δεν είναι δυνατόν να εκτιμηθεί. 

Η δαπάνη δε που θα προκληθεί από τις διατάξεις του 
κεφαλαίου II, σε περίπτωση κατάπτωσης της εγγύησης, 
θα βαρύνει τον Κρατικό Προϋπολογισμό, το ύψος της 
όμως δεν μπορεί να εκτιμηθεί. 

Η απόφαση αυτή αρχίζει να ισχύει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ Α. ΠΑΠΑΔΟΠΟΥΛΟΣ 

- ♦- 

Αριθ. 2271 (3) 

Χορήγηση ειδικής αδείας απουσίας με αποδοχές για την 
άσκηση του εκλογικού δικαιώματος κατά τις εκλογές 
της 12ης Ιουνίου 1994 για την ανάδειξη Ελλήνων αντι¬ 
προσώπων στη Συνέλευση των Ευρωπαϊκών Κοινοτή¬ 
των (Ευρωπαϊκό Κοινοβούλιο). 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 96 παρ. 4 και 3 του Π.Δ/τος 
92/1994 «Κωδικοποίηση σ’ ενιαίο κείμενο των διατάξεων 
της νομοθεσίας για την εκλογή βουλευτών» (ΦΕΚ 69/Α/ 
1994). 

2. Τις διατάξεις των άρθρων ογδόου, ενάτου και δεκά- 
του του Ν 2196/1994 «Κύρωση της 93/81/ΕΥΡΑΤΟΜ, 
Ε.Κ.Α.Χ., Ε.Ο.Κ. απόφασης του Συμβουλίου της 1ης Φε¬ 
βρουάριου 1993 για την τροποποίηση της πράξης που 
αφορά την εκλογή αντιπροσώπων στο Ευρωπαϊκό Κοινο¬ 
βούλιο κ.λπ.» (ΦΕΚ 41/Α/1994). 

3. Τις διατάξεις του άρθρου μόνου του Π.Δ/τος 93/ 
1994 «Ορισμός ημέρας διεξαγωγής της ψηφοφορίας και 
της διάρκειας αυτής για την εκλογή αντιπροσώπων στη 
Συνέλευση των Ευρωπαϊκών Κοινοτήτων (Ευρωπαϊκό Κοι¬ 
νοβούλιο)» (ΦΕΚ 70/Α/1994). 

4. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» όπως αυτές τροποποιήθηκαν και συ¬ 
μπληρώθηκαν μεταγενέστερα. 

5. Το αριθ. πρωτ. 15670/25.5.1994 έγγραφο της Δ/ 
νσης Εκλογών του Υπουργείου Εσωτερικών, αποφασί¬ 
ζουμε: 


1. Όλες οι βιομηχανικές, βιοτεχνικές και εμπορικές επι¬ 
χειρήσεις, εκμεταλλεύσεις και εργασίες του ιδιωτικού το¬ 
μέα, καθώς και όσοι γενικά απασχολούν προσωπικό και 
υπάγονται στον ιδιωτικό τομέα, υποχρεούνται να χορηγή¬ 
σουν στο προσωπικό τους ειδική άδεια απουσίας με απο¬ 
δοχές για την άσκηση του εκλογικού του δικαιώματος 
κατά τις εκλογές της 12ης Ιουνίου 1994, για την ανάδειξη 
Ελλήνων αντιπροσώπων στη Συνέλευση των Ευρωπαϊκών 
Κοινοτήτων (Ευρωπαϊκό Κοινοβούλιο). 

2. Η ειδική αυτή άδεια απουσίας δεν συμψηφίζεται με 
την ετήσια άδεια μετ’ αποδοχών ή με άλλες άδειες που 
προβλέπονται από τις κείμενες διατάξεις. 

3. Ο αριθμός των ημερών της ειδικής αδείας απουσίας, 
που θα χορηγηθεί για τον ως άνω σκοπό, καθορίζεται ως 
κατωτέρω: 

Α. Για τους εργαζόμενους για τους οποίους εφαρμόζε¬ 
ται σύστημα εξαήμερης εβδομαδιαίας εργασίας: 

α) Σε όσους μετακινηθούν σε απόσταση από 100 μέχρι 
και 200 χιλιόμετρα, θα χορηγηθεί ειδική άδεια απουσίας 
μιας (1) εργάσιμης ημέρας. 

β) Σε όσους μετακινηθούν σε απόσταση από 201 μέχρι 
και 400 χιλιόμετρα, θα χορηγηθεί ειδική άδεια απουσίας 
δύο (2) εργασίμων ημερών. 

γ) Σε όσους μετακινηθούν σε απόσταση από 401 χιλιο¬ 
μέτρων και άνω, θα χορηγηθεί ειδική άδεια απουσίας 
τριών (3) εργασίμων ημερών, εφόσον κινηθούν εξ’ ολο¬ 
κλήρου οδικώς, με βάση υπεύθυνη δήλωσή τους. 

δ) Σε όσους μετακινηθούν σε νησιά ή από νησιά, για τα 
οποία δεν υπάρχει οδική πρόσβαση, ο αριθμός των ημε¬ 
ρών της ειδικής αδείας απουσίας που θα χορηγηθεί θα 
εξετάζεται κατά περίπτωση, ανάλογα με τη; απόσταση και 
τις ειδικές συνθήκες μετακίνησης, χωρίς ωστόσο η άδεια 
αυτή να υπερβαίνει τις τρεις (3) εργάσιμες ημέρες. 

Β. Για τους εργαζόμενους για τους οποίους εφαρμόζε¬ 
ται σύστημα πενθήμερης εβδομαδιαίας εργασίας: 

α) Σε όσους μετακινηθούν σε απόσταση άνω των £30 
μέχρι και 400 χιλιομέτρων, θα χορηγηθεί ειδική άδεια 
απουσίας μιας (1) εργάσιμης ημέρας. 

β) Σε όσους μετακινηθούν σε απόσταση από 401 χιλιό¬ 
μετρα και άνω θα χορηγηθεί ειδική άδεια απουσίας δύο (2) 
εργασίμων ημερών, εφόσον κινηθούν εξ’ ολοκλήρου, με 
βάση υπεύθυνη δήλωσή τους. 

γ) Σε όσους μετακινηθούν σε νησιά ή από νησιά, για τα 
οποία δεν υπάρχει οδική πρόσβαση, ο αριθμός των ημε¬ 
ρών της ειδικής αδείας απουσίας που θα χορηγηθεί, θα 
εξετάζεται κατά περίπτωση, ανάλογα με την απόσταση και 
τις ειδικές συνθήκες μετακίνησης, χωρίς ωστόσο η άδεια 
αυτή να υπερβαίνει τις τρεις (3) εργάσιμες ημέρες. 

4. Γ ια όσους εκ των εργαζομένων που μετακινούνται 
κατά τα ανωτέρω, η Κυριακή των εκλογών (12.6.1994) εί¬ 
ναι εργάσιμη ημέρα, αυτή θεωρείται ως ημέρα ειδικής 
αδείας απουσίας πέραν αυτών που ορίζονται στις προη¬ 
γούμενες παραγράφους της παρούσας. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 1994 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

Αριθ. Δ4/282 ( 4 ) 

Κατάργηση, υποβιβασμός Νηπιαγωγείων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη:- 

1. Του άρθρου 3 παρ. 8 του Ν. 1566/85 «περί Δομής και 
λειτουργίας της Π/θμιας και Δ/θμιας Εκπ/σης και άλλες 
διατάξεις» (ΦΕΚ 167 τ.Α'/30.9.85). 

2. Του άρθρου 11 του Ν. 1966/1991 (ΦΕΚ 147 τ.Α'/ 
26.9.91). 

3. Τηναριθμ. Η/11086/4.11.93 ΦΕΚ842 τ.Β’ απόφαση 
του Πρωθυπουργού και του Υπουργού Εθνικής Παιδείας 
και θρησκευμάτων για ανάθεση αρμοδιοτήτων στους 
Υφυπουργούς ΥΠ.Ε.Π.Θ. 

4. Τις προτάσεις των Δ/νσεων Π/θμιας Εκπ/σης και τις 
γνωμοδοτήτσεις των οικείων Νομαρχιακών Συμβουλίων. 

5. Τη διάταξη του άρθρου 27 του Ν. 2081/92 «Ρύθμιση 
θεμάτων του θεσμού των Επιμελητηρίων κλπ» και την 
αριθμ. 550/7.10.92 εγκύκλιο της Γραμματείας του 
Υπουργικού Συμβουλίου κατ’ εφαρμογή των οποίων βε- 
βαιούται ότι δεν προκαλείται δαπάνη του κρατικού προϋ¬ 
πολογισμού, με την απόφαση αυτή, αποφασίζουμε: 

Καταργούνται από το σχολικό έτος 1994-1995 τα πιο 
κάτω Νηπιαγωγοί κατά Νομαρχίες, Διευθύνσεις και Γρα¬ 
φεία Πρωτοβάθμιας Εκπ/σης, ως εξής: 

Νομαρχία Δυτικής Αττικής 
Διεύθυνση Πρωτοβάθμιας Εκπαίδευσης 

10ο μονοθέσιο νηπιαγωγείο Αιγάλεω 

2ο Γραφείο Πρωτοβάθμιας Εκπαίδευσης 
Μονοθέσιο νηπιαγωγείο Σκαραμαγκά 

6ο Γραφείο Πρωτοβάθμιας Εκπαίδευσης 
3ο διθέσιο νηπιαγωγείο Ασπροπύργου 
Νομαρχία Πειραιά 

2ο Γραφείο Πρωτοβάθμιας Εκπαίδευσης 
19ο διθέσιο νηπιαγωγείο Πειραιά 

Νομαρχία Αιτωλοακαρνανίας 
1 ο Γ ραφείο Πρωτοβάθμιας Εκπαίδευσης 

Μονοθέσιο νηπιαγωγείο Ευηνοχωρίου 
Μονοθέσιο νηπιαγωγείο Σταθμού Ευηνοχωρίου 
2ο Γραφείο Πρωτοβάθμιας Εκπαίδευσης 

14ο Μονοθέσιο νηπιαγωγείο Αγρίνιου 
Μονοθέσιο νηπιαγωγείο Νεάπολης 
Μονοθέσιο νηπιαγωγείο Τριαντέϊκων 
Μονοθέσιο νηπιαγωγείο Μεγάλης Χώρας 
Μονοθέσιο νηπιαγωγείο Συνοικισμού Μεγ. Χώρας. 

Νομαρχία Αργολίδας 
Διεύθυνση Πρωτοβάθμιας Εκπαίδευσης 

Διθέσιο νηπιαγωγείο Λυγουριού 

Νομαρχία Αχαΐας 

4ο Γ ραφείο Πρωτοβάθμιας Εκπαίδευσης 
Μονοθέσιο νηπιαγωγείο Καλλιθεοκάμπου 
Νομαρχία Βοιωτίας 

Διεύθυνση Πρωτοβάθμιας Εκπαίδευσης 
3ο Μονοθέσιο νηπιαγωγείο Άσπρων Σπιτιών 

Νομαρχία Δωδεκανήσου 
2ο Γ ραφείο Πρωτοβάθμιας Εκπαίδευσης 

Διθέσιο νηπιαγωγείο Αγίας Μαρίνας Λέρου 


Νομαρχία Έβρου 

3ο Γ ραφείο Πρωτοβάθμιας Εκπαίδευσης 

Μονοθέσιο νηπιαγωγείο Πετράδων 
Μονοθέσιο νηπιαγωγείο Πραγγίου 

Νομαρχία Εύβοιας 

1 ο Γ ραφείο Πρωτοβάθμιας Εκπαίδευσης 

Διθέσιο νηπιαγωγείο Δροσιάς 
Μονοθέσιο νηπιαγωγείο Δροσιάς 
Μονοθέσιο νηπιαγωγείο Αγίου Αθανασίου 
Μονοθέσιο νηπιαγωγείο Άνω Βάθειας 
Μονοθέσιο νηπιαγωγείο Μετοχιού Δίρφυος 
Μονοθέσιο νηπιαγωγείο Νεροτριβιάς 

Νομαρχία Ηρακλείου 
2ο Γ ραφείο Πρωτοβάθμιας Εκπαίδευσης 

Διθέσιο νηπιαγωγείο Λιμένος Χερσονήσου 
3ο Γ ραφείο Πρωτοβάθμιας Εκπαίδευσης 

Μονοθέσιο νηπιαγωγείο Δεματιού 
Μονοθέσιο νηπιαγωγείο Χόνδρου 

Νομαρχία Θεσσαλονίκης 
1 ο Γ ραφείο Πρωτοβάθμιας Εκπαίδευσης 

68ο Μονοθέσιο νηπιαγωγείο Θεσσαλονίκης 
Νομαρχία Κιλκίς 

Διεύθυνση Πρωτοβάθμιας Εκπαίδευσης 
Μονοθέσιο νηπιαγωγείο Ακροποταμιάς 

Γ ραφείο Πρωτοβάθμιας Εκπαίδευσης 

Μονοθέσιο νηπιαγωγείο Μεσιάς 
Μονοθέσιο νηπιαγωγείο Πολυπέτρου 

Νομαρχία Κορινθίας 

2ο Γ ραφείο Πρωτοβάθμιας Εκπαίδευσης 
Μονοθέσιο νηπιαγωγείο Λαλιώτη 

Νομαρχία Λακωνίας 

1 ο Γ ραφείο Πρωτοβάθμιας Εκπαίδευσης 
Μονοθέσιο νηπιαγωγείο Φλωμοχωρίου 

Νομαρχία Λάρισας 

2ο Γ ραφείο Πρωτοβάθμιας Εκπαίδευσης 
Μονοθέσιο νηπιαγωγείο Κάτω Βουναίνων 

3ο Γ ραφείο Πρωτοβάθμιας Εκπαίδευσης 
Μονοθέσιο νηπιαγωγείο Κεφαλοβρύσου 

4ο Γ ραφείο Πρωτοβάθμιας Εκπαίδευσης 
Μονοθέσιο νηπιαγωγείο Αγίου Γεωργίου 
Νομαρχία Λέσβου 

1 ο Γ ραφείο Πρωτοβάθμιας Εκπαίδευσης 
Μονοθέσιο νηπιαγωγείο Συκαμινέας 

Νομαρχία Μεσσηνίας 
2ο Γ ραφείο Πρωτοβάθμιας Εκπαίδευσης 

Μονοθέσιο νηπιαγωγείο Στρεφίου 
Νομαρχία Σερρών 

3ο Γ ραφείο Πρωτοβάθμιας Εκπαίδευσης 
Μονοθέσιο νηπιαγωγείο Αγίου Δημητρίου 

Νομαρχία Φθιώτιδας 
Διεύθυνση Πρωτοβάθμιας Εκπαίδευσης 

Μονοθέσιο νηπιαγωγείο Συνοικισμού Σεισμοπλήκτων 

Νομαρχία Χανιών 

1 ο Γραφείο Πρωτοβάθμιας Εκπαίδευσης 

Μονοθέσιο νηπιαγωγείο Πλάκας Αποκορώνου 
12ο διθέσιο νηπιαγωγείο Χανιών 
20ο διθέσιο νηπιαγωγείο Χανιών 
17ο διθέσιο νηπιαγωγείο Χανιών 
18ο διθέσιο νηπιαγωγείο Χανιών 
1 ο διθέσιο νηπιαγωγείο Χανιών. 

2ο Γ ραφείο Πρωτοβάθμιας Εκπαίδευσης 
2ο Μονοθέσιο νηπιαγωγείο Πελεκάνου 

Υποβιβάζονται από το σχολικό έτος 1994-95 τα πιό 
κάτω νηπιαγωγεία κατά Νομαρχίες, Διευθύνσεις και γρα¬ 
φεία Πρωτοβάθμιας Εκπαίδευσης ως εξής: 

Νομαρχία Αθηνών 

2ο Γ ραφείο Πρωτοβάθμιας Εκπαίδευσης 

6ο νηπιαγωγείο Αθηνών από διθέσιο σε μονοθέσιο 
70ο νηπιαγωγείο Αθηνών από διθέσιο σε μονοθέσιο 

3ο Γ ραφείο Πρωτοβάθμιας Εκπαίδευσης 

5ο νηπιαγωγείο Αθηνών από διθέσιο σε μονοθέσιο 
57ο νηπιαγωγείο Αθηνών από διθέσιο σε μονοθέσιο 
101ο νηπιαγωγείο Αθηνών από διθέσιο σε μονοθέσιο 
111ο νηπιαγωγείο Αθηνών από διθέσιο σε μονοθέσιο 

Νομαρχία Ανατολικής Αττικής 
1 ο Γ ραφείο Πρωτοβάθμιας Εκπαίδευσης 

3ο νηπιαγωγείο Νέου Ψυχικού από διθέσιο σε μονοθέ¬ 
σιο 

Νομαρχία Δυτικής Αττικής 
1 ο Γ ραφείο Πρωτοβάθμιας Εκπαίδευσης 

22ο νηπιαγωγείο Κορυδαλλού από διθέσιο σε μονοθέ¬ 
σιο 

6ο Γ ραφείο Πρωτοβάθμιας Εκπαίδευσης 

Νηπιαγωγείο Παραλίας Ασπροπύργου από διθέσιο σε 
μονοθέσιο 

3ο νηπιαγωγείο Ελευσίνας από διθέσιο σε μονοθέσιο 

Νομαρχία Αιτωλοακαρνανίας 
4ο Γ ραφείο Πρωτοβάθμιας Εκπαίδευσης 

Νηπιαγωγείο Παλιαμπέλων Βόνιτσας από διθέσιο σε 
μονοθέσιο 

Νομαρχία Θεσσαλονίκης 
7ο Γ ραφείο Πρωτοβάθμιας Εκπαίδευσης 

Νηπιαγωγείο Ξυλούπολης από διθέσιο σε μονοθέσιο 

Νομαρχία Κοζάνης 

Διεύθυνση Πρωτοβάθμιας Εκπαίδευσης 

Νηπιαγωγείο Μαυροδενδρίου από διθέσιο σε μονοθέ¬ 
σιο 

Νομαρχία Λάρισας 

1 ο Γ ραφείο Πρωτοβάθμιας Εκπαίδευσης 
2ο νηπιαγωγείο Τυρνάβου από διθέσιο σε μονοθέσιο 
Νομαρχία Τρικάλων 

Διεύθυνση Πρωτοβάθμιας Εκπαίδευσης 

Νηπιαγωγείο Μεγαλοχωρίου από διθέσιο σε μονοθέ¬ 
σιο 

Από την παρακάτω απόφαση μειώνονται οι θέσεις των 
νηπιαγωγών κατά 72. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 1994 

Ο ΥΦΥΠΟΥΡΓΟΣ 

I. ΑΝΘΟΠΟΥΛΟΣ 
-♦- 

Αριθ. Β1/204 (5) 

Τροποποίηση - συμπλήρωση γνωστικών αντικειμένων του 
Τομέα Κοινωνικής Ανάλυσης και Κοινωνικής Μορφο¬ 
λογίας του Τμήματος Κοινωνικής Πολιτικής και Κοινω¬ 
νικής Ανθρωπολογίας του Παντείου Πανεπιστημίου 
Κοινωνικών και Πολιτικών Επιστημών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. α) Του άρθρου 6 παρ. 4 του Ν. 1268/82 «Για τη δομή 
και λειτουργία των Α.Ε.Ι.» (Α 87) όπως αυτό προσετέθη με 
το άρθρο 48 παρ. 1 εδάφ. Ε' του Ν. 1404/83 (Α 173) 
«Δομή και λειτουργία των ΤΕΙ» (Α' 173). 

β) Του άρθρου 29Α του Ν. 1558/1985 όπως αυτό προ¬ 
σετέθη με το άρθρο 27 του Ν. 2081/1992 (Α' 154). 

γ) Της απόφασης του Πρωθυπουργού και του Υπουργού 
Εθνικής Παιδείας και θρησκευμάτων Η/11086/ 
4.11.1993 «Αρμοδιότητες Υφυπουργών ΥΠΕΠΘ». 

2. Τη γνώμη της Γενικής Συνέλευσης του Τμήματος 
Κοινωνικής Πολιτικής και Κοινωνικής Ανθρωπολογίας (συ¬ 
νεδρίαση 6.4.1994) του Παντείου Πανεπιστημίου Κοινω¬ 
νικών και Πολιτικών Επιστημών. 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Προϋπολογισμού 
του Παντείου Πανεπιστημίου Κοινωνικών και Πολιτικών 
Επιστημών, αποφασίζουμε: 

Τα γνωστικά αντικείμενα ιίου καλύπτει ο Τομέας «Κοι¬ 
νωνικής Ανάλυσης και Κοινωνικής Μορφολογίας» του 
Τ μήματος Κοινωνικής Πολιτικής και Κοινωνικής Ανθρωπο¬ 
λογίας του Παντείου Πανεπιστημίου Κοινωνικών και Πολι¬ 
τικών Επιστημών σύμφωνα με την Β1 /412/11.7.1990 (Β' 
487) Υπουργική Απόφαση, καθορίζονται εφεξής ως ακο¬ 
λούθως: 

α) της μεθοδολογίας και επιστημονολογίας των Κοινω¬ 
νικών Επιστημών, των μεθόδων και τεχνικών της έρευνας, 
της ιστορίας και θεωρίας των Κοινωνικών Επιστημών, σε 
συνδυασμό με την ιστορία των Κοινωνικών θεωριών και κι¬ 
νημάτων, β) της κοινωνικής γεωγραφίας, και ειδικότερα 
της κατανομής και ανακατανομής του πληθυσμού και των 
ανθρωπίνων δραστηριοτήτων στο χώρο, του χώρου ως 
πλαισίου διαμόρφωσης των κοινωνικών σχέσεων, της 
αστεακής κοινωνιολογίας και της μελέτης των οικισμών 
και των πόλεων στο γεωγραφικό και ιστορικό τους πλαίσιο, 
γ) της δημογραφίας και ειδικότερα των παραγόντων δια¬ 
μόρφωσης και μεταβολής των δημογραφικών διαδικασιών 
και φαινομένων, της δημογραφικής και πληθυσμιακής πο¬ 
λιτικής κ.λ.π. δ) των θεσμών της κοινωνικής στρωμάτωσης 
και της κοινωνικής δομής, ε) της κοινωνιολογικής και διε¬ 
πιστημονικής ανάλυσης της μορφολογίας των συγχρόνων 
κοινωνιών και του διαχρονικού και συγχρονικού μετασχη¬ 
ματισμού τους, και ειδικότερα των θεμάτων που αναφέρο- 
νται στην κοινωνική συνοχή, στις διαδικασίες κοινωνικής 
ένταξης και αποκλεισμού και στην διαμόρφωση διακριτών 
κοινωνικών συνόλων και συλλογικής ταυτότητας, με ιδιαί¬ 
τερη έμφαση στην ελληνική κοινωνία και τις Κοινωνίες της 
Ευρωπαϊκής Ένωσης και του ευρύτερου Ευρωπαϊκού Χώ¬ 
ρου, στ) της συγκρονικής και διαχρονικής διεπιστημονικής 
μελέτης και ανάλυσης των διαδικασιών συγκρότησης και 
ολοκλήρωσης της Ευρωπαϊκής Ένωσης και της ενοποίη- 

σης του ευρύτερου Ευρωπαϊκού Χώρου, με ιδιαίτερη έμ¬ 
φαση στις μορφές συμμετοχής της Ελληνικής Κοινωνίας 
στις διαδικασίες αυτές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-+- 

Αριθ. ΚΙ-1452 (6) 

Προϋποθέσεις λειτουργίας Εκθέσεων. 

Ο ΥΠΟΥΡΓΟΣ ΕΜΠΟΡΙΟΥ 
Έχοντας υπόψη: 

1. Τις διατάξεις του Ν. 1558/86 «Κυβέρνηση και Κυ¬ 
βερνητικά Όργανα». 

2. Τις διατάξεις του Π.Δ. 397/88 «Οργανισμός του 
Υπουργείου Εμπορίου» όπως τροποποιήθηκε μεταγενέ¬ 
στερα. 

3. Τις διατάξεις του άρθρου 92 του Ν. 2084/92 (ΦΕΚ 
165/Α/7.10.92). 

4. Τις διατάξεις του Ν. 735/77 «περί ιδρύσεως Ανωνύ¬ 
μου Εταιρείας με την επωνυμία «Διεθνής Έκθεση Θεσσα¬ 
λονίκης Ανώνυμος Εταιρεία» και άλλων τινών διατά¬ 
ξεων». 

5. Την με αριθ. Β3-830/20.10.93 απόφαση του Πρωθυ¬ 
πουργού και του Υπουργού Εμπορίου «Ανάθεση αρμοδιο¬ 
τήτων στον Υφυπουργό Εμπορίου Αλέξανδρο Μπαλτά». 

6. Την από 8.3.93 εισήγηση της ΗΕΙ.ΕΧΡΟ-ΔΕΘ Α.Ε. 

7. Τις απόψεις των ενδιαφερομένων τάξεων. 

8. Το γεγονός ότι δεν προκαλείται δαπάνη σε βάρος του 
κρατικού προϋπολογισμού από την εφαρμογή των διατά¬ 
ξεων του παρούσας, αποφασίζουμε: 

Καθορίζουμε τις προϋποθέσεις κάτω από τις οποίες χο¬ 
ρηγούνται από τις Περιφερειακές υπηρεσίες του Υπουρ¬ 
γείου Εμπορίου: α) η άδεια λειτουργίας ειδικών εκθέσεων 
(κλαδικών - γενικών) από φυσικά ή νομικά πρόσωπα της 
ημεδαπής ή της αλλοδαπής, προβολής εμπορικών, βιομη¬ 
χανικών, βιοτεχνικών, γεωργικών, χειροτεχνικών κ.λ.π. 
προϊόντων ως και υπηρεσιών (εκτός από εκθέσεις εικαστι¬ 
κών τεχνών) και β) η άδεια καταλληλότητας εκθεσιακών 
χώρων τέλεσης εκθέσεων ως ακολούθως: 

ΚΕΦΑΛΑΙΟ Ιο 

Α' Προϋποθέσεις χορήγησης άδειας λειτουργίας εκθέ¬ 
σεων 

1. Αίτηση του ενδιαφερομένου η οποία πρέπει να περι¬ 
λαμβάνει τα παρακάτω στοιχεία: 

α) Επωνυμία, τίτλο και ΑΦΜ του διοργανωτή με πλήρη 
στοιχεία της διεύθυνσης της έδρας του και το Επιμελητή¬ 
ριο στο οποίο είναι γραμμένος, καθώς και το χρόνο από 
τον οποίο έχει αρχίσει η οργάνωση και η λειτουργία της έκ¬ 
θεσης. 

β) Τον χαρακτήρα της έκθεσης, δηλαδή αν απευθύνεται 
μόνο σε εμπορικούς επισκέπτες ή και στο ευρύ κοινό και 
αν χαρακτηρίζεται με βάση την προέλευση παραγωγής 
των εκθεμάτων ήτοι: 

βα)Σε περιφερειακή - Τοπική, εφόσον τα εκθέματα 
προέρχονται κατά 80% τουλάχιστον από την περιφέρεια, 
όπου οργανώνεται η έκθεση, σε συνδυασμό με την προέ¬ 
λευση επισκεπτών. 

ββ) Σε πανελλήνια, εφόσον τα εκθέματα προέρχονται 
κατά 80% τουλάχιστον από την Ελλάδα σε συνδυασμό με 
την προέλευση των επισκεπτών. 

βγ) Σε διεθνή, εφόσον τα εκθέματα προέρχονται κατά 
40% τουλάχιστον από το εξωτερικό, σε συνδυασμό με την 
προέλευση των επισκεπτών. 


γ) Αντίγραφο του καταστατικού εφόσον πρόκειται για 
Νομικό Πρόσωπο ή βεβαίωση της οικείας οικονομικής 
εφορίας από όπου προκύπτει ότι αποκλειστική ή κατά κύ¬ 
ριο λόγο δραστηριότητα του ενδιαφερομένου είναι η ορ¬ 
γάνωση και η παρουσίαση εκθέσεων και συνεδρίων. 

δ) Υπεύθυνη δήλωση του Ν. 1599/85 ότι ο ενδιαφερό¬ 
μενος διατηρεί μόνιμη έδρα και υπαλληλικό προσωπικό. 

ε) Αντίγραφο ποινικού μητρώου από το οποίο να απο- 
δεικνύεται ότι δεν έχει καταδικασθεί για απάτη, κατά¬ 
χρηση, φοροδιαφυγή ή οτι δεν έχει κηρυχθεί σε κατά¬ 
σταση πτώχευσης. Προκειμένου περί Νομικού Προσώπου 
το ποινικό μητρώο αναφέρεται στο πρόσωπό του ή των νο¬ 
μίμων εκπροσώπων του. 

στ) Τον επακριβή καθορισμό του είδους των εκθεμάτων 
ή του κλάδου που θα προβληθεί. 

ζ) Τον τίτλο της έκθεσης, το προτεινόμενο χρονικό διά¬ 
στημα λειτουργίας, το οποίο πρέπει να απέχει (επτά) 7 
τουλάχιστον μέρες από όμοια κλαδική έκθεση της 
ΗΕΕΕΧΡΟ και την ΔΕΘ και από άλλες όμοιες εκθέσεις 
στον ίδιο νομό, και προκειμένου για τον νομό Αττικής, 
στην ίδια Νομαρχία. 

η) Τον κανονισμό συμμετοχής των εκθετών. 

θ) Βεβαίωση του ενδιαφερομένου περί υποχρεωτικής 
παρουσίας παθολόγου γιατρού ή διπλωματούχου νοσοκό¬ 
μας, σε περίπτωση έλλειψης γιατρού και διασφάλισης πα¬ 
ροχής πρώτων βοηθειών σε όλη τη διάρκεια λειτουργίας 
της έκθεσης. 

ι) Το ύψος του τυχόν εισπραττομένου δικαιώματος εισό¬ 
δου. 

ια) Επικυρωμένο φωτοαντίγραφο της άδειας καταλλη¬ 
λότητας και λειτουργίας του εκθεσιακού χώρου στον 
οποίο πρόκειται να λειτουργήσει η έκθεση, καθώς και το 
εμβαδόν του προβλεπόμενου μικτού χώρου που θα καλυ¬ 
φθεί. 

ιβ) Σχεδιαγράμματα του χώρου που προβλέπεται να κα¬ 
λυφθεί και στο οποίο να εμφανίζονται σε κλίμακα οι έξο¬ 
δοι κινδύνου, οι χώροι πυρασφάλειας, οι χώροι υγιεινής, οι 
χώροι βοηθητικών υπηρεσιών καθώς και οι διάδρομοι επι¬ 
σκεπτών, το πλάτος των οποίων δεν επιτρέπεται να είναι: 
α) προκειμένου μεν για εκθέσεις που απευθύνονται σε 
εμπορικούς επισκέπτες μικρότερο των δύο (2) μέτρων και 
β) προκειμένου δε για εκθέσεις που απευθύνονται σε 
ευρύ κοινό μικρότερο τριών (3) μέτρων (με εξαίρεση τους 
βοηθητικούς διαδρόμους). 

ιγ) Εγγυητική επιστολή καλής λειτουργίας της έκθεσης 
ύψους 1.000.000 δρχ. για χώρους μέχρι 5.000Μ 2 και 
2.000.000 δρχ. για χώρους πάνω από 5.000Μ 2 και η οποία 
θα καταβάλλεται 15 ημέρες πριν από την ημερομηνία 
έναρξης της έκθεσης και θα επιστρέφεται 15 ημέρες 
μετά τη λήξη αυτής η οποία θα εκπίπτεται σε περίπτωση 
αθέτισης των όρων της παρούσας. 

2. Η αίτηση πρέπει να υποβάλλεται μέσα στο πρώτο τρί¬ 
μηνο κάθε χρόνο για εκθέσεις που πρόκειται να διενεργη- 
θούν τον επόμενο χρόνο. Οι περιφερειακές υπηρεσίες 
του Υπουργείου Εμπορίου, το αργότερο μέχρι 30/4 του 
ίδιου χρόνου πρέπει να χορηγούν τςι σχετικές άδειες και 
να κοινοποιούν τις αποφάσεις της ΗΕΙ.ΕΧΡΟ, ώστε να κα¬ 
ταρτίζει το ετήσιο εθνικό εκθεσιακό πρόγραμμα, σύμ¬ 
φωνα με το άρθρο 92 του Ν. 2084/92, μέχρι 30/5 του 
ίδιου χρόνου, η ολοκλήρωση του οποίου πρέπει να συντε- 
λείται το αργότερο μέχρι 30/6 του ίδιου χρόνου. 

Σε περίπτωση που για λόγους ανωτέρας βίας η προ¬ 
γραμματισμένη έκθεση ήθελε ακυρωθεί από τον έχοντα 
λάβει την άδεια, πρέπει να γίνεται ενημέρωση της αρμό¬ 
διας υπηρεσίας που χορήγησε την άδεια και του εκθεσια¬ 
κού φορέα, το ταχύτερο δυνατό, ώστε ο φορέας να προ¬ 
βαίνει στις απαραίτητες ενέργειες για την ενημέρωση των 
ενδιαφερομένων. 

3. Για τις εκθέσεις που ο συνολικός λειτουργικός χώρος 
αυτών δεν υπερβαίνει το 1.000Μ 2 δεν απαιτούνται κατά 
την υποβολή της σχετικής αίτησης τα προβλεπόμενα από 
τα εδάφια (ια) και (ιβ) της παρ. 1 αυτού του κεφαλαίου, 
στοιχεία. 

4. Το εκθεσιακό πρόγραμμα της ΗΕ1.ΕΧΡΟ ως εθνικού 
φορέα πρέπει να κοινοποιείται το αργότερο μέχρι την 
31 /12 για το μεθεπόμενο χρόνο στις περιφερειακές υπη¬ 
ρεσίες του Υπουργείου Εμπορίου ώστε αυτές προκειμέ- 
νου να χορηγήσουν άδεια λειτουργίας σε έκθεση, να λαμ¬ 
βάνουν υπόψη το από το εδάφιο (ζ) της παρ. 1 του κεφα¬ 
λαίου αυτού, οριζόμενο χρονικό διάστημα των 7 ημερών. 

Σε περίπτωση σύμπτωσης των ημερομηνιών διεξαγω¬ 
γής ομοίων εκθέσεων θα πρέπει να λαμβάνεται υπόψη 
ανάλογα με την περίπτωση ο χρόνος υποβολής της σχε- 
τιής αίτησης για την χορήγηση άδειας καθώς και ο προ- 
βλεπόμενος χρόνος από το εδάφιο α της παρ. 1 του κεφα¬ 
λαίου αυτού. 

Β' Ειδικές Ρυθμίσεις 

1. Οι διοργανωτές εκθέσεων υποχρεούνται το αργό¬ 
τερο σε ένα μήνα μετά το πέρας της έκεθσης να υποβά¬ 
λουν στην περιφερειακή υπηρεσία του Υπουργείου Εμπο¬ 
ρίου από την οποία χορηγήθηκε η άδεια περιληπτική έκ¬ 
θεση των αποτελεσμάτων της έκθεσης που θα περιλαμ¬ 
βάνει τα ακριβή στοιχεία των εκθετών που έλαβαν μέρος, 
τον αριθμό των επισκεπτών, των απαιτούμενο χώρο που 
καλύφθηκε συνολικά κ.λ.π. 

Επίσης οφείλουν να παρέχουν κάθε διευκόλυνση και 
πληροφορία στους αρμόδιους εκπροσώπους του Υπουρ¬ 
γείου Εμπορίου σχετικά με την οργάνωση και λειτουργία 
της έκθεσης. 

2. Δεν επιτρέπεται η συμμετοχή με το όνομα του παρα¬ 
γωγού οίκου χωρίς γραπτή εξουσιοδότηση του οίκου αυ¬ 
τού προς τον εκθέτη που πρέπει να υποβάλεται μαζί με τη 
δήλωση για συμμετοχή. Προκειμένου περί εκθέσεων με 
εκρηκτικά εύφλεκτα υλικά θα πρέπει να εξασφαλίζεται 
προηγούμενη ειδική άδεια των αρμόδιων αρχών. 

3. Απαγορεύεται η διενέργεια λιανικών πωλήσεων εκ¬ 
θεμάτων μέσα στον εκθεσιακό χώρο κατά τη διάρκεια λει¬ 
τουργίας της έκθεσης. 

ΚΕΦΑΛΑΙΟ 2ο 

Α' Προϋποθέσεις χορήγησης άδειας καταλληλότητας εκ¬ 
θεσιακών χώρων στεγασμένων μόνιμα ή προσωρινά ή 
υπαίθριων ή μικτών. 

1. Αίτηση του ιδιοκτήτη ή νομίμου νομέα - δικαιούχου 
προς τις περιφερειακές υπηρεσίες του Υπουργείου Εμπο¬ 
ρίου η οποία πρέπει να περιλαμβάνει τα παρακάτω στοι¬ 
χεία και δικαιολογητικά: 

α) Πλήρη στοιχεία του ιδιοκτήτη ή νόμιμου νομέα - δι¬ 
καιούχου και ΑΦΜ. 

β) Σχεδιάγραμμα που να περιγράφει το χώρο και την πε¬ 
ριοχή που βρίσκεται ο προτεινόμενος για έκθεση χώρος. 
Το σχεδιάγραμμα πρέπει να συνοδεύεται από βεβαίωση 
του μηχανικού που το συνέταξε, στην οποία θα βεβαιώνε¬ 
ται η καταλληλότητα του χώρου και η νόμιμη δόμησή του. 

γ) Πιστοποιητικά των αρμόδιων υπηρεσιών σχετικά με 
τους όρους ασφάλειας του κοινού με τις κατάλληλες συν¬ 
θήκες υγιεινής, τις ειδικές εγκαταστάσεις πυρασφάλειας, 
φωτισμού και εξόδων κινδύνου σύμφωνα με την κείμενη 
νομοθεσία. 

δ) Εκτός από τα παραπάνω χώροι που λειτουργούν σαν 
εκθετήρια θα πρέπει να έχουν ύψος τουλάχιστον 4Μ σε 
ποσοστό 75% της συνολικής επιφάνειάς τους, του δε 
υπόλοιπου όχι μικρότερο των 3Μ και η αντοχή του δαπέ¬ 
δου να είναι τουλάχιστον 500 κιλά ανά τετραγωνικό μέτρο. 


Επίσης θα πρέπει να εξασφαλίζεται η δυνατότητα προ¬ 
σέγγισης ή εισόδου φορτηγών και γερανών, η ύπαρξη χώ¬ 
ρων στάθμευσης φορτηγών και Ι.Χ. επιβατηγών αυτοκινή¬ 
των και επιπλέον η ύπαρξη αποθηκών για υλικά συσκευα- 
σίας. 

2. Η άδεια εκθεσιακών χώρων ισχύει για τρία χρόνια και 
αναθεωρείται σε περίπτωση οποιοσδήποτε αλλαγής των 
προϋποθέσεων με βάση τις οποίες εκδόθηκε. 

ΚΕΦΑΛΑΙΟ 3ο 
Μεταβατικές διατάξεις 

1. Κατά την πρώτη εφαρμογή της παρούσας παρατείνο- 
νται οι προβλεπόμενες χρονικές προθεσμίες των παρα¬ 
γράφων 2 και 4 του κεφαλαίου 1 ου κατά τρεις μήνες. 

2. Η ισχύς των προθεσμιών της παραγράφου 2 του κε¬ 
φαλαίου 1 άρχεται από 1.1.95 η δε προθεσμία του κεφα¬ 
λαίου 2 άρχεται ένα χρόνο μετά από τη δημοσίευση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαΐου 1994 

Ο ΥΦΥΠΟΥΡΓΟΣ 

ΑΛ. Μ Π ΑΛΤ ΑΣ 

-♦- 

Αριθ. (7) 

Σύσταση δημοτικής επιχείρησης με την επωνυμία «Δημο¬ 
τικό Περιφερειακό θέατρο Βόλου (ΔΗ.ΠΕ.ΘΕ.Β.)» 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του Π.Δ/τος 250/1989. 

2. Τις διατάξεις της παρ. 3 του άρθρου 260 του Π.Δ/τος 
323/89. 

3. Την απόφαση του δημοτικού συμβουλίου Βόλου με 
αριθμό 111/1994 και την οικονομοτεχνική μελέτη της υπό 
σύσταση επιχείρησης. 

4. Την με αριθμό 912/2.6.94 αξιολόγηση της οικονομο¬ 
τεχνικής μελέτης της Δ/νσης Προγραμματισμού και Ανά¬ 
πτυξης της Νομαρχίας, αποφασίζουμε: 

1) Συνιστάται στο Δήμο Βόλου Μαγνησίας δημοτική επι¬ 
χείρηση με την επωνυμία «Δημοτικό Περιφερειακό θέα¬ 
τρο Βόλου (ΔΗ.ΠΕ.ΘΕ.Β.)», ως ίδιο νομικό πρόσωπο ιδιω¬ 
τικού δικαίου το οποίο διέπεται από τις διατάξεις των άρ¬ 
θρων 260 έως 267, 270, 274 και 287 του Π.Δ/τος 323/89 
(Δημοτικός και Κοινοτικός Κώδικας). 

2) Σκοπός της επιχείρησης είναι: 

α) Η δημιουργία και λειτουργία Δημοτικού Περιφερεια¬ 
κού θεάτρου για την πόλη του Βόλου. 

β) Η δημιουργία παιδικής και ερασιτεχνικής σκηνής για 
την ευαισθητοποίηση των νέων ανθρώπων από μικρή ηλι¬ 
κία στο θέατρο. 

γ) Η πάσης φύσεως βοήθεια προς τους πολιτιστικούς 
συλλόγους, μαθητικές κοινότητες (γυμνασίων - λυκείων) 
και φοιτητικές κοινότητες για το ανέβασμα θεατρικών πα¬ 
ραστάσεων ή εν γένει πολιτιστικών εκδηλώσεων που 
έχουν σχέση με το θέατρο. 

δ) Η ανάπτυξη της θεατρικής παιδείας με την οργάνωση 
σεμιναρίων για νέους, εκπαιδευτικούς, φοιτητές, μαθητές 
κ.α. καθώς επίσης και περιοδικές εκδόσεις για το θέατρο 
και τον πολιτισμό. 

ε) Η δημιουργία θεατρικής βιβλιοθήκης, βιντεοθήκης 
για τη θεατρική εκπαίδευση και η επιμόρφωση τόσο των 
ηθοποιών όσο και όλων όσων ενδιαφέρονται για το θέα¬ 
τρο. 

στ) Η δημιουργία πολιτιστικής υποδομής. 

ζ) Η συνεργασία του ΔΗΠΕΘΕ Βόλου με τα άλλα θέατρα 
της χώρας και η συνάντηση με τους πολίτες και τον πολιτι- 

σμό άλλων χωρών της Ευρωπαϊκής Ένωσης με έμφαση 
στη θεατρική συνεργασία και σε κοινές εκδηλώσεις και 
παραστάσεις. 

3) Η επιχείρηση διοικείται από εννέα (9) μέλη, τα οποία 
ορίζονται με τους αναπληρωτές τους από το Δημοτικό 
Συμβούλιο Βόλου. 

Από τα μέλη αυτά τρεις (3) είναι αιρετοί εκπρόσωποι του 
Δήμου, ένας (1) είναι εκπρόσωπος του Πανεπιστημίου 
Θεσσαλίας. Τα υπόλοιπα πέντε (5) μέλη είναι δημότες ή 
κάτοικοι του Δήμου που έχουν πείρα ή γνώσεις και ιδιαί¬ 
τερη αγάπη για το θέατρο. 

Η θητεία του Διοικητικού Συμβουλίου ακολουθεί τη θη¬ 
τεία της Δημοτικής Αρχής. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συστα¬ 
τικής πράξης) όταν η επιχείρηση απασχολεί περισσότε¬ 
ρους από είκοσι (20) εργαζόμενους. 

4) Η διάρκεια της επιχείρησης είναι αόριστη. 

5) Έδρα της επιχείρησης είναι ο Δήμος Βόλου. 

6) Ο Δήμος Βόλου διαθέτει στην επιχείρηση χρηματικό 
ποσό τριάντα εκατομμυρίων (30.000.000) δρχ. ως αρχικό 
κεφάλαιο. 

7) Πόροι της επιχείρησης είναι: 

α) Οι εισπράξεις από τα εισιτήρια των παραστάσεων. 

β) Οι εισπράξεις από ειδικές παραστάσεις. 

γ) Οι διαφημίσεις. 

δ) Οι χορηγίες και οι πωλήσεις έργων. 

ε) Τα έσοδα από την προγραμματική σύμβαση που έχει 
συναφθεί με το Υπουργείο Πολιτισμού και με το Δήμο Βό¬ 
λου. 

στ) Δάνεια, κληρονομιές, εισφορές, δωρεές, λοιπές 
επιχορηγήσεις και κάθε νόμιμη πρόσοδος από την άσκηση 
των αρμοδιοτήτων της. 


8) Η επιχείρηση διαλύεται: 

α) Με απόφαση του Δημοτικού Συμβουλίου με την από¬ 
λυτη πλειοψηφία των μελών του και απόφαση του Νο¬ 
μάρχη. 

β) Σε περίπτωση πτώχευσης της επιχείρησης, τη διά¬ 
λυση της επιχείρησης ακολουθεί η εκκαθάριση. Εκτός 
από την περίπτωση της πτώχευσης, η εκκαθάριση γίνεται 
από εκκαθαριστές, που ορίζονται από το Δημοτικά Συμ¬ 
βούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. 

Το υπόλοιπο περιέρχεται στο Δήμο Βόλου. 

9) Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ. 323/89 και με την αριθμ. 25.027/9.4.84 
απόφαση του Υπουργού Εσωτερικών που δημοσιεύθηκε 
στο ΦΕΚ 244/19.4.1984 τεύχος Β'. 

10) Από την απόφαση αυτή προκαλείται δαπάνη σε βά¬ 
ρος του προϋπολογισμού του Δήμου Βόλου, έτους 1994, 
ύψους τριάντα εκατομμυρίων (30.000.000) δραχμών. 

Για την ανωτέρω δαπάνη έχει αναγραφεί σχετική πί¬ 
στωση στον πρ/σμό τρέχοντος έτους. 

11) Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Βόλος, 3 Ιουνίου 1994 

Ο Νομάρχης 
ΑΡ. ΟΥΖΟΥΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



